রথীন মিত্র
রথীন মিত্র (২৬ জুলাই ১৯২৬ - ১৯ আগস্ট ২০১৯) ছিলেন বিশ শতকের দ্বিতীয়ার্ধের প্রবাদপ্রতিম বাঙালি চিত্রশিল্পী। আধুনিক ভারতীয় চিত্রশিল্পীদের মধ্যে যে কয়জন স্বকীয় বৈশিষ্ট্যে শিল্প রসিকদের মনে আলাদা জায়গা করে নিয়েছেন তাদের অন্যতম তিনি।ক্যালকাটা গ্রুপের কনিষ্ঠতম সদস্য এই শিল্পী ঐতিহাসিক, পুরাতাত্বিক, বসতবাড়ি, শহর-গঞ্জের রেখাচিত্র ও ম্যুরাল জাতীয় শিল্পকর্মে অসামান্য দক্ষতার পরিচয় দিয়েছেন। তার শিল্পকর্ম তাকে একজন 'অসামান্য ভিজ্যুয়াল তথা চাক্ষুষ প্রাবন্ধিক' বা 'ইতিহাস ও ঐতিহ্যের আখ্যানকথক' হিসাবে পরিচয় করায়।